kardosdrur/scandi-wiki huggingface dataset:
Luisium

Luisium er navnet på et slot og et parkanlæg øst for centrum af byen Dessau-Rosslau i den tyske delstat  Sachsen-Anhalt. Anlægget er en del af Dessau-Wörlitz kulturlandskab som siden 2000 har været på UNESCOs liste over verdens kulturarv.

Slottet 
Slottet er et lille landsted påbegyndt i 1774 i engelsk stil. Huset var en gave fra Leopold 3. af Anhalt-Dessau til hans hustru Luise von Brandenburg-Schwedt, deraf navnet Luisium. 

Arkitekten Friedrich Wilhelm von Erdmannsdorff opførte huset i klassicistisk stil. I første etage findes en festsal med relieffer, malerier og mørkegrønne stukmarmorsøjler.

Parkanlægget 

Parken er indrammet af tre dæmninger som beskyttelse mod oversvømmelser; floden Mulde løber lidt øst for parken. Indenfor området findes skulpturer og bygninger, heriblandt den nygotiske havepavillon Slangehuset.

Stutteriet 
Vest for slottet ligger stutteriet bygget i nygotisk stil, opført mellem 1779 og 1781. Anlægget som omfatter 16 hektar er lavet i tysk havestil, en stil som er afled af engelsk havestil, men  har indslag af husdyr.

Historie 
Fyrst Leopold 3. døde i Luisium 9. august 1817, ti dage efter en rideulykke. Efter den tyske genforening blev hagen renoveret og er blandt højdepunkterne i Dessau-Wörlitz kulturlandskab.

Eksterne kilder/henvisninger 

 Hjemmeside for Kulturlandskabet (Gartenreich) Dessau-Wörlitz
 Virtuel rundgang | 360°-Panoramatur | Slottet og parken Luisium

Verdensarvsområder i Tyskland
Etableret i 1774
Sachsen-Anhalts geografi
Onigiri

Onigiri (御握り) er krydrede japanske risboller. Krydderiblandingen, furikake, findes med forskellelig slags smag som for eksempel fisk, grøntsager osv.

Onigiri fyldes ofte også med forskellige slags fisk (frisk eller tørret), grøntsager eller frugter så som blommer. De har for det meste en trekantet form og er ofte omhyldet af nori-alger.

Onigiri er et populært mellemmåltid og kan fås i mange varianter i de fleste japanske convenience stores og levnedsmiddelbutikker. Derudover findes der også enkelte butikker, såkaldte onigiri-ya, der har specialiseret sig i fremstilling af håndlavede risboller. Som traditionelt take-away eller fast food er de mere populære i Japan end for eksempel sushi.

Eksterne henvisninger 

 Onigiri-opskrifter 

Mad fra Japan
Frankrigs parlament

Frankrigs parlamentet består af to kamre, Assemblée Nationale og le Sénat. Nationalforsamlingen består af 577 medlemmer som vælges direkte for fem år. Senatets 348 medlemmer vælges indirekte af valgkollegier sammensat af amt- og kommunestyre-repræsentanter for en periode på seks år, hvor dog en tredjedel af medlemmene skiftes ud hvert tredje år.

Henvisninger 
 Frankrigs parlaments hjemmeside 

Etableret i 1906
Parlament
Parlamenter
Politiske forsamlinger
Nigel Keay

Nigel Keay (født 13. juni 1955 i Palmerston North, New Zealand) er en new zealandsk komponist og bratschist. Keay hører til den nye unge generation af betydelige new zealandske komponister. Keay flyttede i 1998 til Paris, hvor han siden har levet som freelancekomponist.

Han har komponeret to symfonier, orkesterværker, operaer, koncertmusik etc.

Udvalgte værker 

 Symfoni nr. 1 "Tre billeder af Java" (1989) - for strygeorkester
 Symfoni nr. 2 (i fem satser) (1996) - for orkester 
 "Sats" (1985) - for orkester
 "Fanfare" (1995) - for orkester
 "Rituel dans for den utilgængelige skygge" (1993) (Symfonisk digtning) - for orkester
 Ved høgens brønd"  (1992) - opera

Eksterne kilder/henvisninger 

 Om Nigel Keay på sounz.org.nz 

Komponister fra New Zealand
Bratschister
Olcay Şahan

Olcay Şahan (født 26. maj 1987) er en tysk-født tyrkisk international fodboldspiller, der spiller i Trabzonspor i Süper Lig i Tyrkiet. Han har tidligere spillet for blandt andet Duisburg og Kaiserslautern.

Olcay Şahan repræsenterer desuden Tyrkiets landshold, som han debuterede for i 2012.

Eksterne henvisninger 

Fodboldspillere fra Tyrkiet
Fodboldspillere fra Fortuna Düsseldorf
Fodboldspillere fra Bayer 04 Leverkusen
Fodboldspillere fra Borussia Mönchengladbach
Fodboldspillere fra MSV Duisburg
Fodboldspillere fra 1. FC Kaiserslautern
Fodboldspillere fra Beşiktaş JK
Codex Regius

Codex Regius ("Kongens bog", ) er et islandsk manuskript, som antagelig blev nedskrevet i 1270'erne. Indholdet er imidlertid langt ældre. Manuskriptet indeholder 32 digte fra den ældre Edda og er den eneste kilde til de fleste af dem. Codex Regius er skrevet på pergament.

Manuskriptet består af 45 blade. Yderligere otte blade er gået tabt. Denne "store lakune" var afslutningen på heltedigtet Sigrdrífumál (Brynhildarljóð) og størstedelen af Sigurðarkviðu. Lakunen var en inspirationskilde for den engelske forfatter J.R.R. Tolkien (1892-1973), som prøvede at genfortælle de tabte vers i dramaet.

Manuskriptet blev opdaget i 1643 af  håndskriftsamleren Brynjólfur Sveinsson, som var biskop i Skálholt 1639-1674. Sveinsson sendte det i 1662 til Danmark som gave til kong Frederik III, der lod det indlemme i Det Kongelige Biblioteks håndskriftsamling, og derved fik det betegnelsen Codex Regius ɔ: 2365, 4˚. Siden er manuskriptet blevet kendt under navnet Codex Regius, som oprindeligt blot betegnede, at det var hjemhørende i Det Kongelige Biblioteks samling.

Den 21. april 1971 blev manuskriptet sejlet tilbage til Reykjavík ledsaget af en militær eskorte. Det opbevares nu på Árni Magnússon-instituttet som katalognummer GKS 2365 4to.

Den islandske filolog Finnur Jónsson skrev i 1920 om "eddakvadshåndskrifterne":

Kilder

Eksterne henvisninger

 "Ha̋ndskriftet nr. 2365 4 to gl. kgl. samling pa̋ det store Kgl. bibliothek i København" (Codex regius af den aeldre Edda) i fotypisk og diplomatisk gengivelse Udgivet for Samfund til udgivelse af gammel nordisk litteratur ved Ludv. F.A. Wimmer og Finnur Jónsson, 1891
 "Eddakvadenes metriske form, deres overleveringsform, håndskrifter." i Den oldnorske og oldislandske litteraturs historie af Finnur Jónsson, 1920. På Heimskringla.no 
 " A Complete Reproduction of Codex Regius or Konungsbók, The King's Book" fra Germanicmythology.com
 The Poetic Edda Manuscript AM 748 I 4to, Finnur Jónssons facsimileudgave, 1896 fra Germanicmythology.com

Litteratur fra Island
Nordisk litteratur fra middelalderen
Litterære kilder til nordisk mytologi
13. århundrede
Adolf Butenandt

Adolf Friedrich Johann Butenandt (født 24. marts 1903 i Bremerhaven, død 18. januar 1995 i München) var en tysk biokemiker. Sammen med Leopold Ružička modtog han i 1939 Nobelprisen i kemi for deres "arbejde med kønshormoner". Han afviste i første omgang prisen i overensstemmelse med sin regerings politik, men accepterede den i 1949 efter anden verdenskrig.

Referencer 

Kemikere fra Tyskland
Nobelprismodtagere i kemi
Medlemmer af Royal Society
Nobelprismodtagere fra Tyskland
The Prince and Me 2: The Royal Wedding

The Prince and Me 2: The Royal Wedding er en romantiske komedie fra 2006, som er efterfølger til The Prince & Me, og blev frigivet direkte til video. Filmen, som er instrueret af Catherine Cyran, har Luke Mably i rollen som kong Edvard af Danmark, hvor Kam Heskin erstatter Julia Stiles som Paige Morgan og Clemency Burton-Hill som den nytilkommen Prinsesse Kirsten af Norge.

Plot 

Blot uger før deres bryllup, er den kronet til konge Edvard af Danmark (Lukas Mably) og hans amerikanske forlovede Paige Morgan (Kam Heskin) deres forhold - og det danske monarki - i fare. Edvards barndomsven, Prinsesse Kirsten (Clemency Burton-Hill), kommer på besøg og finder grunde til at forsøge at stjæle Edvard fra Paige, både for hendes personlige årsager (for at blive dronning af Danmark), og fordi at hendes far, en norsk kongelig, er stærkt i gæld og forsøger at gifte Kirsten ind i den kongelige families penge. På et tidspunkt lærer Prinsesse Kirsten Paige, at sige noget på dansk. Da Paige bliver bedt om at sige noget på dansk, siger hun, hvad Kirsten lærte hende, og vi kommer til at finde ud af, at Paige har kaldt dronningemoderen et grøn æsel.
En gammel lov bringes frem i lyset, som kræver at en dansk konge skal være gift med en prinsesse før sin 23 års fødselsdag, eller blive tvunget til at abdicere og opgive kronen. Den stress, som er forårsaget af loven, medfører at Paige og Edvard at bryder op, da Edvard planer om at gifte sig med prinsesse Kirsten. Paige beslutter at opholde sig i Danmark for at afslutte hendes semester. Under "bryllupsplanlægning" af prinsesse Kristen og Edvard, indser Paige, gennem Edvard kropssprog, at han ikke elsker Kirsten. Paige er i stand til at finde et smuthul i loven, med hjælp fra hendes venner, som er jurastuderende. Den nyere lov fastslår, at enhver kvinde kan blive kronet som en prinsesse, hvis hun kan demonstrere kendskab til den danske grundlov ved at læse det på dansk overfor Parlamentet. Heldigvis er det danske Folketing til stede ved brylluppet, hvor forfatningen bliver læst op og det lykkelige par gifter sig.

Cast 
 Luke Mably som Edvard III, Konge af Danmark
 Kam Heskin som Paige Morgan
 Maryam d'Abo som Rosalind, Dronningemoderen
 Clemency Burton-Hill som Prinsesse Kirsten
 Jonathan Firth som Søren
 Jim Holt som Prins Albert
 David Fellowes som Haraald, tidligere konge af Danmark
 Daniel Cerny som Jake
 David Fisher som Doctor
 Mirek Hrabe som Prins Vladimir
 Paulína Bakarová som Prinsesse Gabrielle (Paulina Nemcova)
 Lana Likic som Prinsesse Carmilla
 Dan Brown som Bishop

 Andrea Miltner som Birgitta
 Zdenek Maryska som Mr. Christianson

Eksterne links 
 

Amerikanske film fra 2006
Romantiske komediefilm fra USA
Engelsksprogede film
Kabayaki

Kabayaki (蒲焼き) er en japansk fiskeret, der først og fremmest laves med ål og tilsvarende fisk. Kabayaki er en form for teriyaki (照り焼き).

Man har spist kabayaki siden Edo-perioden (1603-1868), og den hører i dag til blandt de traditionelle retter i det japanske køkken. Kaba () er det japanske ord for sumpplanten Bredbladet Dunhammer. Retten, en halvt udbenet ål, minder om en dunhammers udseende, deraf navnet.

Mad fra Japan
Van der Waals-radius

Van der Waals radius, r, af et atom er radiusen af en imaginær hård kugle, som kan bruges til at modellere atomet til mange formål. Det er opkaldt efter Johannes Diderik van der Waals, der vandt Nobelprisen i fysik i 1910, da han var den første til at indse at atomer ikke er simple punkter og for at demonstrere de fysiske konsekvenser af deres størrelse via Van der Waals ligning.

Referencer

Eksterne henvisninger 
 
 Weast, Robert C., ed. (1981). CRC Handbook of Chemistry and Physics (62nd ed.). Boca Raton, FL: CRC Press. .
 
 Van Der Waals Radius of the elements at PeriodicTable.com
 Van der Waals Radius – Periodicity  at WebElements.com
 Elemental Radii from the Cambridge Structural Database

Kemi
Intet nyt fra Vestfronten (film fra 1930)

Intet nyt fra Vestfronten (originaltitel: All Quiet on the Western Front) er en amerikansk krigsfilm fra 1930 baseret på Erich Maria Remarques roman af samme navn. Filmen blev instrueret af Lewis Milestone og havde blandt andre Louis Wolheim, Lew Ayres, John Wray, Arnold Lucy og Ben Alexander i hovedrollerne. 

I 1990 blev filmen udvalgt til USAs Library of Congress' national filmregister, da den anses at være "kulturelt, historisk eller æstetisk bemærkelsesværdig". Filmen modtog en Oscar for bedste film og en Oscar for bedste instruktør.

Plot 

En gruppe tyske drenge lader sig rive med at stemningen i starten af 1. Verdenskrig og melder sig frivilligt. Til deres overraskelse er der intet heroisk ved krigen, kun lidelse, død og mudder overalt. Tilbage er kun kampen for ikke at blive skudt og samtidig forblive et menneske.

Medvirkende (i udvalg)

Eksterne henvisninger 
 

Amerikanske film fra 1930
Dramafilm fra USA
Oscar for bedste film
Oscar for bedste instruktør
Film baseret på bøger
Krigsfilm fra USA
Film i sort-hvid
Anti-krigsfilm
Manjuu

Manjuu (饅頭) er populære traditionelle japanske søde sager. De tilberedes ligesom de sydtyske dampfnudler

Tilberedningsformen skal være kommet til Japan til Kina i det 14. århundrede, hvorefter det blev videreudviklet og udbredt i talrige variationer. Især valg af mel og fyld varierede, og da manjuu er billig at fremstille, fandt det vej til spisekortet hos hele befolkningen. Der findes stadig mange forskellige slags manjuu, der for meste laves af en ydre del af mel, ris og boghvedepulver og med fyld af rød bønnepasta, en pasta af adzukibønner og sukker eller honning.

Eksterne henvisninger 

 Opskrift

Noter 

Mad fra Japan
Oden

Oden (おでん eller 御田) er en japansk ret, der består af flere ingredienser så som kogte æg, kinaradiser, konnyaku og chikuwa, og som koges i dashi-sovs med konbu eller katsuobushi.

Som krydderi kan karashi tilsættes. I Nagoya bruges miso som dippsauce, og retten kaldes også for kantou ni (関東煮), da oden stammer fra regionen Kantō. Tilsvarende kendes oden i Kansai under det sjældne navn .

Oden kommer oprindeligt af misodengaku, kort dengaku: Konnyaku eller tofu blev kogt og spist med miso. Senere blev de andre ingredienser kogt i dashi i stedet for miso, og retten blev populær.

Til forskel fra de fleste sammenkogte retter kan ingredienserne tilføjes til enhver tid og forblive længe i dashi. På den måde blev oden en populær ret i vintertiden i de japanske convenience stores og sælges også fra vogne. Der findes mange variationsmuligheder og lokaleafarter. Oden tilbydes fra 50 yen pr. tilsat ingrediens med dashi.

Eksterne henvisninger 

Mad fra Japan
Taiyaki

er japansk bagværk med form som en fisk, der bages på en bradeplade med fiskeformer. De er traditionelt fyldt med anko, en sød paste af røde bønner, men en variant fyldt med vaniljecreme er også meget populær. Der findes også andre slags fyld som for eksempel matchacreme (creme med grøn te), chokaladecreme med flere.

Lignende retter er oyaki og imagawayaki.

Eksterne henvisninger 

Mad fra Japan
Poppy Montgomery

Poppy Montgomery (født Poppy Petal Emma Elizabeth Deveraux Donahue 19. juni 1972) er en australsk skuespillerinde, bedst kendt for rollerne som FBI-agenten Samantha Spade i dramaserien Sporløst forsvundet, fra 2002 til 2009, og den tidligere politiefterforsker Carrie Wells i kriminalserien Unforgettable, som startede i 2011. Montgomery har også spillet skuespillerinden Marilyn Monroe i miniserien Blonde (2001) og J. K. Rowling, forfatteren af Harry Potter-bøgerne, i den biografiske film Magic Beyond Words (2011).

Referencer

Eksterne henvisninger 

 

Skuespillere fra Australien
Personer fra Sydney
Imagawayaki

er en form for japansk rundt bagværk. Det består af mel, æg og sukker.

Det er traditionelt fyldt med anko, en sød paste af rød og hvide bønner. Der findes også andre slags fyld som for eksempel chokoladecreme eller vaniljecreme. En lignende ret er taiyaki.

Navnet imagawayaki opstod, fordi bagværket første gang blev solgt i Anei-æraen (1772-1782) i Edo-perioden fra en forretning i nærheden af Imagawa-broen i Kanda i Edo, det nuværende Tokyo.

Mad fra Japan
Kager
Ross Harris

Ross Harris (født 1945 i Christchurch, New Zealand) er en new zealandsk komponist, tubaist, valdhornist, trompetist og lærer.

Han har skrevet seks symfonier, orkesterværker, operaer, kammermusik, violinkoncert, klavermusik, vokalmusik, messingmusik etc.
Harris har modtaget fire priser for sin komponistvirksomhed.

Udvalgte værker 

 Symfoni nr. 1 (2005) - for og orkester
 Symfoni nr. 2 (2005-2006) - for sopran og orkester
 Symfoni nr. 3 (2007-2008) - for orkester
 Symfoni nr. 4 "Til minde om Mahinarangi Tocker" (2011) - for bratsch og orkester
 Symfoni nr. 5 (2013) - for mezzosopran og orkester
 Symfoni nr. 6 "Sidste brev" (2015) - for mezzosopran og orkester
 Sinfonietta (1996) - for kammerorkester
 Violinkoncert (2010) - for violin og orkester
 Cellokoncert (2011) - for cello og orkester

Eksterne kilder/henvisninger 

 Om Ross Harris på sounz.org.nz

Komponister fra New Zealand
Valdhornister
Tubaister
Trompetister
Lærere
Jenny McLeod

Jenny Helen McLeod (født 1941 i Wellington, New Zealand) er en new zealandsk komponist, pianist, organist,  professor og musikpædagog.

McLeod studerede på Victoria University hos Douglas Lilburn og David Farquhar. 
Hun tog senere til Paris og studerede privat hos Olivier Messiaen, studerede derefter hos Pierre Boulez, og Karlheinz Stockhausen. 

Hun har skrevet orkestermusik, Korværker, kammermusik, klaverstykker, filmmusik, jazzværker etc.

Udvalgte værker 

 "Jord og himmel" (1968) - for kor og børnekor
 "Under Solen" (1971) - for 4 orkestre, kor, børnekor og rockband
 "Kejseren og nattergalen" (1985, rev. 2010) - for orkester
 "Barndom" (19?) - for børnekor

Eksterne kilder/henvisninger 

   Om Jenny McLeod på sounz.org.nz

Komponister fra New Zealand
Pianister
Organister
Lærere
Fogtdals Fotografpriser

Fogtdals Fotografpriser er en hæderspris indstiftet af Palle Fogtdal i 2004, prisen er på 250.000 kr., og tildeles danske fotografer, der har ydet en stor indsats indenfor dansk fotografi. Udover hædersprisen uddeler Fogtdals Fotografpriser også fem andre priser som rejselegater på 50.000 kr. De gives til kunstnere, som har gjort sig bemærket, og fortjener en opmuntring til videreudvikling af deres talent og virke.

 2004, Viggo Rivad
 2005, Keld Helmer-Petersen
 2006, Krass Clement
 2007, Kirsten Klein
 2008, Morten Bo
 2009, Jacob Holdt
 2010, Marianne Grøndahl

Etableret i 2004
Kunstpriser fra Danmark
Gunnar Zachariasen

Gunnar Zachariasen (22. januar 1992 i København - 25. september 2014 i Tórshavn) voksede hovedsagelig op i Danmark med færøske forældre, var en færøsk fodboldspiller, midtbanespiller, som havde en lovende fodboldkarriere foran sig med erfaringer fra en af Færøernes førende fodboldklubber, EB/Streymur, og ungdomskarriere fra bl.a. Brøndby IF, og fra de færøske U21 og U19 landshold, indtil han kom ud for en arbejdsulykke, som kostede ham livet natten til den 25. september 2014. Ulykken skete ombord på en grønlandsk trawler, Ilivileq, som er den forhenværende færøske trawler, Skálaberg, mens den lå ved kaj i Tórshavn, hvor Gunnar og andre tømte skibet for dens last. En palle med æsker med frossen makrel blev hejset op fra skibets last, men noget gik galt, pallen gik i stykker og æskerne med de frosne makreler faldt ned over Gunnar Zachariasen, som stod lige nedenunder. Han døde på stedet. EB/Streymurs træner, Rúni Nolsøe, udtalte til en af de færøske nyhedsportaler, at EB/Streymur og færøsk fodbold havde mistet en af de mest lovende unge fodboldspillere. Han mente, at Gunnar havde været en af de teknisk bedste spillere på EB/Streymurs bedste hold, han var hurtig og i 2014 havde han været en af holdets bedste spillere, sagde Rúni Nolsøe. EB/Streymur aflyste alle fodboldkampe, som skulle være spillet i løbet af weekenden den 26. og 27. september 2014 pga. dødsfaldet. Færøernes Fodboldforbund meddelte den 26. september, at søndagens kampe i mændenes topdivision var foreløbig aflyst pga. af Gunnars død.

Referencer 

Fodboldspillere fra Færøerne
Fodboldspillere fra Brøndby IF
Abkhasiens parlament

Abkhasiens Folkeforsamling er parlamentet for Abkhasien. Folkeforsamlingen har  medlemmer. Den nuværende formand for parlamentet, Valeri Bganba, blev valgt i april 2012. Internationalt er parlamentet kun anerkendt af få stater.

Folkeforsamlingen er et etkammersystem, hvis  medlemmer vælges for fem år ad gangen. Valgene er baseret på flertalsafgørelser. For at opnå et parlamentarisk mandat, skal en kandidat opnå mindst 50 % af de afgivne stemmer i sin valgkreds. Bliver der ikke fundet en kandidat i valgkredsen med det nødvendige flertal, så kommer det til en anden afstemning, mellem de to kandidater der fik flest stemmer.

Henvisninger 
 Hjemmeside, parlamentra.org

Abkhasiens politik
Parlamenter
Politiske forsamlinger

Abkhasien
Darnel Situ

Darnel Situ (født 18. marts 1992) eren fransk fodboldspiller med congolesiske rødder, der tidligere har spillet for AGF. Han kan bruges både i forsvaret og på midtbanen.

Referencer

Eksterne henvisninger 
Profil  på agf.dk 

Fodboldspillere fra Frankrig
Fodboldspillere fra RC Lens
Fodboldspillere fra Swansea City A.F.C.
Fodboldspillere fra AGF.
Orri Sigurdur Ómarsson

Orri Sigurdur Ómarsson (født 18. februar 1995) er en islandsk fodboldspiller, der spiller for islandske Valur Reykjavik.

Ómarsson kom til AGF fra islandske Handknattleiksfélag Kópavogs i 2012, hvor han spillede på AGF's U19-hold. Den 22. juli 2014 blev han rykket fast op på førsteholdet, men med udgangen af 2014 valgte han at søge nye udfordringer.

Referencer

Eksterne henvisninger 
 Profil på AGF.dk 

Fodboldspillere fra Island
Fodboldspillere fra AGF
Det Generalle Råd Andorra

Det Generalle Råd Andorra (Catalansk: Consell General d'Andorra) er et etkammersystems parlament i fyrstedømmet Andorra, det er landets lovgivende forsamling, der blev oprettet i 1866. Parlamentet har 28 medlemmer, der vælges af folket for en fireårig periode. Kvinder fik stemmeret til parlamentet i 1970.

Henvisninger 
 Hjemmeside, consellgeneral.ad 

Etableret i 1866
Andorras politik
Parlamenter
Politiske forsamlinger
Armeniens parlament

Armeniens Folkeforsamling er Armeniens parlament. Parlamentet fungerer som et etkammersystem. Der er 131 medlemmer, som vælges for en fireårig periode.

Siden 29. april 2014 har parlamentets talsmand været Galust Sahakyan.

Henvisninger 
 Hjemmeside, parliament.am

Parlament
Parlamenter
Politiske forsamlinger
Project 575

er et japansk multimedieprojekt skabt af Sega, der benytter Vocaloid-talesyntese til at skabe traditionelle 5-7-5 tanka- og haiku-digte. Det består af en iPhone app kaldet , der blev udgivet 26. juli 2013, og et PlayStation Vita-spil kaldet , der blev udgivet 23. januar 2014. Det beskrives som en kombination af et rytmespil og et ordbygningsspil.

En humoristisk slice of life animeserie bygget over spillet med titlen Go! Go! 575 og i 4 afsnit a 4 minutter blev sendt i japansk tv mellem 9. januar 2014 og 30. januar 2014. Serien blev udgivet i et kombineret sæt med en cd og en blu-ray med alle fire afsnit og et ekstra afsnit 22. oktober 2014.

Figurer 

Stemme af Yuka Ootsubo

Stemme af Ayaka Oohashi

Stemme af Minako Kotobuki

Stemme af Yuu Seizawa

Afsnit

Cd'er

Anmeldelser 
Famitsu gav spillet en samlet vurdering på 29/40.  
PlayStation LifeStyles anmeldelse roste hovedpersonerne, sangene og det centrale gameplay og gav en vurdering på 7/10.

Noter

Eksterne henvisninger 
 Officiel hjemmeside 

PlayStation-spil
Zollverein kulgrube

Zollverein kulgrube og mineindustri, på tysk kaldt Zeche Zollverein (kulminen) og Kokerei Zollverein (koksværket), er et nedlagt industriområde i Essen, i den tyske delstat Nordrhein-Westfalen. Anlægget blev 14. december 2001 opført på UNESCOs liste over verdens kulturarv som Zollverein Coal Mine Industrial Complex. Området er også en del af Den europæiske rute for industrikultur.

Historie 
Kulminen Zeche Zollverein blev grundlagt af Franz Haniel (1779–1868) som havde behov for kul til stålproduktionen. Prøveboringer i Katernberg-området (i dag en forstad til Essen) havde vist rige kulforekomster. Disse blev opkaldt efter Den tyske toldforening (tysk: Deutscher Zollverein), grundlagt i 1834. Haniel grundlagde i 1847 det preussiske selskab Bergrechtliche Gewerkschaft Zollverein for udvinding af naturresourcerne. Aktierne blev solgt til medlemmer af familien og grundejere i det fremtidige industriområde.

De første kulminer i området blev etableret i 1847, og driften foregik fra 1851 til december i 1986. Fra 1950'erne var de to anlæg på området Zeche Zollverein (kulminen) og koksfabrikken Kokerei Zollverein (opført 1957-1961, nedlagt 30. juni 1993) blandt de største i Europa. Mineskakt nr. 12 som er bygget i bauhausstil, blev åbnet i 1932 og anses som et arkitektonisk og teknisk mesterværk, ofte kaldt den smukkeste kulmine i verden.

Litteratur 
 Rolf Tiggemann: Zollverein Schacht XII, Klartext Verlag, Essen 2007, .

Eksterne kilder/henvisninger 

 Zollvereins hjemmeside
 Industriminnesmerke Kokerei Zollverein
 Ruhrtriennale: Kokerei Zollverein 

Verdensarvsområder i Tyskland
Kulminer
Essen
Ruhrområdet